KOMISIJOS TARNYBŲ DARBINIS DOKUMENTAS POVEIKIO VERTINIMO SANTRAUKA pridedamas prie pasiūlymo dėl EUROPOS PARLAMENTO IR TARYBOS REGLAMENTO dėl dujinį kurą deginančių prietaisų /* SWD/2014/0150 final */





KOMISIJOS TARNYBŲ DARBINIS DOKUMENTAS POVEIKIO VERTINIMO SANTRAUKA pridedamas prie pasiūlymo dėl EUROPOS PARLAMENTO IR TARYBOS REGLAMENTO dėl dujinį kurą deginančių prietaisų 1. Problemos apibūdinimas Nors Dujas deginančių prietaisų direktyva 2009/142/EB (toliau – DDP direktyva) taikoma sėkmingai, bendrai sutariama, kad ją reikia tobulinti. Šiai nuomonei taip pat pritaria daugelis 2011–2012 m. surengtų viešų konsultacijų respondentų. Tiek viešose konsultacijose, tiek 2012 m. atliktame poveikio vertinimo tyrime daug dėmesio skirta galimų realių problemų ir jų priežasčių nustatymui. Išsami visų turimų duomenų analizė ir pasiūlyti pakeitimai parodė, kad nėra įrodymų, kuriais būtų galima pagrįsti direktyvos taikymo srities išplėtimą dėl saugos priežasčių. Kalbant apie vidaus rinkos veikimą, nebuvo galima nustatyti konkrečių sunkumų, susijusių su kliūtimis prekybai. Todėl naujų produktų įtraukimas į direktyvos taikymo sritį nepagrįstas. Tobulintinose srityse esminių pakeitimų daryti nebūtina. Teisinė sistema liks nepakitusi, o pakeitimai tikriausiai turės labai nedidelį poveikį arba neturės jokio poveikio. Vis dėlto reikės spręsti šiuos uždavinius: 1 uždavinys. DDP direktyvos suderinimas su naująja teisės aktų sistema (NTAS), nustatyta Sprendimu Nr. 768/2008/EB Dauguma NTAS nustatytų bendro pobūdžio problemų taip pat pastebėtos įgyvendinant DDP direktyvą, pvz., paskelbtųjų įstaigų teikiamų paslaugų kokybės skirtumai ir skirtinga jų vykdomo vertinimo bei stebėsenos tvarka. Teisinė sistema taip pat laikoma sudėtinga ir nenuoseklia. NTAS derinamųjų teisės aktų rinkinio poveikio vertinimo ataskaitoje jau nuodugniai išnagrinėtos skirtingos NTAS sprendimo įgyvendinimo galimybės. Kadangi su DDP direktyva susijusios galimybės ir jų poveikis yra visiškai vienodi, DDP direktyvos poveikio vertinimo ataskaitoje tie aspektai nenagrinėti. 2 uždavinys. 105 °C ribinės temperatūros išbraukimas iš taikymo srities apibrėžties Ši riba iš pradžių nustatyta, nes priimant DDP direktyvą su slėgiu susijęs pavojus, kylantis dėl atitinkamų produktų, daugelyje valstybių narių buvo reglamentuojamas nacionaliniais teisės aktais. Dabar toks pavojus reglamentuojamas derinamaisiais Sąjungos teisės aktais, ir nebekyla rizikos, kad bus prieštaraujama nacionaliniams teisės aktams; todėl toks neįtraukimas nebelaikomas tikslingu. 3 uždavinys. Trūkstamų apibrėžčių įtraukimas Taikymo srities apibrėžtis suformuluota netiksliai ir turėjo būti aiškinama. Taip yra todėl, kad taikymo sritis apibrėžta nurodant produktų naudojimo atvejus, tačiau nepateiktos tų atvejų apibrėžtys. Praeityje įdėta daug pastangų aiškinant taikymo sritį, tačiau tai nesuteikė suinteresuotosioms šalims būtino teisinio tikrumo ir pastovumo. 4 uždavinys. Netinkamas pranešimų apie dujų rūšis ir atitinkamą tiekimo slėgį turinys Pagal DDP direktyvą dujų rūšys ir atitinkamas tiekimo slėgis nesuderinti. Siekiant užtikrinti prieigą prie šių svarbių su sauga ir veiksmingumu susijusių duomenų, pagal 2 straipsnio 2 dalį reikalaujama, kad valstybės narės praneštų apie jų teritorijoje naudojamų dujų rūšis ir atitinkamą tiekimo slėgį. Šiuo metu teikiama informacija apie dujų tiekimo sąlygas yra nepakankama. Kadangi DDP direktyvoje neapibrėžti parametrai, kuriuos reikia pateikti, nei suderintas pranešimų formatas, reikia nustatyti tuos parametrus ir bendrą pranešimų formą, kad būtų užtikrintas informacijos adekvatumas ir palyginamumas. Tokiu būdu taip pat būtų užtikrinta, kad DDP direktyva būtų tinkamai reglamentuojamas padidėjęs biodujų naudojimas. 5 uždavinys. DDP direktyvos ir ES teisės aktų dėl energijos vartojimo efektyvumo ryšio patikslinimas 3.5 punkte nustatytas esminis reikalavimas, susijęs su „racionaliu energijos naudojimu“, yra labai bendro pobūdžio, o Ekologinio projektavimo direktyvoje nustatyti reikalavimai ir jų įgyvendinimo priemonės yra itin išsamūs. Be to, DDP direktyvoje naudojami terminai yra nebeaktualūs ir turi būti suderinti su naujais neseniai priimtuose ES teisės aktuose dėl energijos vartojimo efektyvumo vartojamais terminais. Kadangi ES teisės aktai dėl energijos vartojimo efektyvumo sparčiai keičiami, o pagal Ekologinio projektavimo direktyvą, taikomą vis įvairesnių rūšių dujiniams prietaisams, bus nustatytos naujos įgyvendinimo priemonės, būtina patikslinti 3.5. punkte nustatyto esminio reikalavimo taikymą konkretesnių teisės aktų galiojimo atveju. 6 uždavinys. DDP direktyvos nuostatų aiškumas Kitų su DDP direktyvos nuostatomis susijusių problemų nenustatyta. Be to, įrodyta, kad esminiais reikalavimais tinkamai atsižvelgta į su dujomis susijusią riziką, kurią gali kelti prietaisai ir armatūra. Būtina spręsti platesnio masto saugos problemas, visų pirma, susijusias su apsinuodijimu anglies monoksidu (CO), kuris yra pagrindinė su dujų prietaisais susijusių mirtingumo atvejų priežastis. Manoma, kad šie klausimai susiję su į DDP direktyvos taikymo sritį nepatenkančiais atvejais, kaip antai netinkamo įrengimo, priežiūros stokos arba neteisingo prietaisų naudojimo atvejais. DDP direktyvoje šiuo metu nenustatyti bendrieji projektavimo principai, taikytini siekiant prietaisų ir armatūros saugos. Nors laikoma, kad šie principai jau įtraukti į šiuo metu galiojančius esminius reikalavimus, būtų geriau juos nustatyti teisės aktu, kad neatsakingos šalys negalėtų naudoti, pvz., tik perspėjimų vietoj to, kad projektuotų iš esmės saugius produktus. Įtraukus saugos integravimo principus taip pat palengvėtų rinkos priežiūra. Viešosios intervencijos poreikis ES lygmens veiksmai šioje srityje pagrįsti SESV 114 straipsniu. Šiuo atžvilgiu nagrinėti aspektai jau reglamentuojami DDP direktyva. Tačiau šiame teisės akte nepateikti veiksmingi nustatytų problemų sprendimai. Atlikus tyrimą ir išnagrinėjus išvadas dėl galimų veiksmų nustatyta, kad neatlikus Direktyvos peržiūros minėti uždaviniai liks neišspręsti. 2. Subsidiarumo analizė Kad vidaus rinka veiktų tinkamai ir veiksmingai, būtina priimti bendras taisykles dėl dujinių prietaisų, susijusias su dėl dujų naudojimo sveikatai ir saugai kylančia rizika, taip pat taisykles dėl energijos vartojimo efektyvumo. Siekiant išvengti nacionalinio lygmens veiksmų, kuriais kuriamos kliūtys laisvam prietaisų judėjimui, bet koks taikymo srities, procedūrų arba reikalavimų pakeitimas turi būti atliekamas ES lygmeniu. Tai taip pat pagerintų teisinį aiškumą, sumažintų gamintojų sąnaudas ir užtikrintų bendrą Europos prietaisų ir armatūros pateikimo rinkai sistemą. Subsidiarumo principas taip pat taikytinas naujų atliekant peržiūrą įtrauktų nuostatų, susijusių su derinimu su NTAS sprendimu, atveju. Patirtis parodė, kad priėmus nacionalinio lygmens priemones ES viduje buvo taikomi skirtingi metodai, o tai neatitiko vidaus rinkos tikslų. Koordinuotais ES lygmens veiksmais taip pat galima daug geriau įgyvendinti nustatytus tikslus ir, visų pirma, užtikrinti veiksmingesnę rinkos priežiūrą. 3. Tikslai Šios iniciatyvos tikslai nurodyti 1 lentelėje. 1 lentelė. Bendrieji, konkretūs ir veiklos politikos tikslai BENDRIEJI TIKSLAI || KONKRETŪS TIKSLAI || VEIKLOS TIKSLAI Užtikrinti geresnę dujinių prietaisų ir armatūros naudotojų sveikatos apsaugą ir saugą, taip pat užtikrinti tinkamą jų veiksmingumą || Užtikrinti prieigą prie atitinkamų svarbių su sauga ir veiksmingumu susijusių duomenų, paskelbtų laikantis pagrindinių sąlygų || Apibrėžti teiktinos informacijos apie valstybėse narėse naudojamų dujų rūšis ir atitinkamą tiekimo slėgį turinį Užtikrinti reikalavimų aiškumą || Patikslinti nuostatas Sudaryti vienodas sąlygas sektoriaus ekonominės veiklos vykdytojams || Užtikrinti teisinį aiškumą konkretesnių tos srities ES teisės aktų taikymo atveju || Įtraukti naują bendro pobūdžio straipsnį dėl konkretesnių ES teisės aktų Patikslinti 3.5. punkte nustatytą esminį reikalavimą dėl racionalaus energijos naudojimo Supaprastinti Europos dujinių prietaisų ir armatūros srities reglamentavimo sistemą || Užtikrinti, kad teisės aktai būtų atnaujinami || Išbraukti nebeaktualią nuostatą, pagal kurią prietaisai, kurių įprasta vandens temperatūra viršija 105o C, neįtraukiami į direktyvos taikymo srities apibrėžtį Užtikrinti taikymo srities aiškumą || Patikslinti taikymo sritį pateikiant konkrečias susijusiame sektoriuje taikomas apibrėžtis 4. Politikos galimybės Išnagrinėtos trys skirtingos politikos galimybės: a) „nesiimti veiksmų“ kaip pagrindinė galimybė; b) galimybė „imtis neprivalomų teisinių priemonių“ (ne teisėkūros procedūra priimti alternatyvūs aktai, kuriais pateikiami aiškinimai) ir c) galimybė „pasinaudoti teisėkūros priemone“ (teisės akto pakeitimas). Atlikta atskira šių politikos galimybių poveikio analizė, atsižvelgiant į kiekvieną nustatytą tobulintiną sritį. Visų pirma buvo atlikta visų politikos galimybių kiekvienoje probleminėje srityje atskira kokybinė analizė. Po to atlikta išsami visų galimybių socialinio ir ekonominio poveikių analizė. 5. Poveikio vertinimas Svarbiausiu laikomas Direktyvos peržiūros daromas įvairių tipų poveikis nurodytas 2 lentelėje. 2 lentelė. Svarbiausias DDP direktyvos peržiūros daromas įvairių tipų poveikis Įvairių tipų poveikio svarbos išankstinė patikra Poveikio tipas || Svarbus poveikis? Ekonominis poveikis Vidaus rinkos veikimas ir konkurencija || Yra Konkurencingumas, prekyba ir investicijų srautai || Galimas Veiklos sąnaudos ir MVĮ / įmonių veiklos vykdymas || Yra Administracinė našta įmonėms || Yra Valdžios institucijos || Yra Inovacijos ir moksliniai tyrimai || Galimas Vartotojai ir namų ūkiai || Yra Trečiosios šalys ir tarptautiniai santykiai || Galimas Socialinis poveikis Užimtumas ir darbo rinkos || Galimas Su darbo kokybe susiję standartai ir teisės || Galimas Visuomenės sveikata ir sauga || Yra Kadangi taikymo srities pakeitimas negali būti pagrįstas, DDP direktyvos teisinė sistema išliks nepakitusi. Todėl susijusių ekonominės veiklos vykdytojų ir kitų suinteresuotųjų šalių padėtis išliks tokia pati kaip šiuo metu, o pasiūlyti pakeitimai yra labiau skirti taikymo srities, esminių reikalavimų ir kitų nuostatų suprantamumui ir aiškumui pagerinti. Nenustačius konkrečių problemų, kurias reikia spręsti, pasiūlytais pakeitimais nebus daromas didelis ekonominis, socialinis poveikis arba poveikis aplinkai, o tik nežymus su aiškumu susijęs poveikis, kuris vis dėlto labai palengvins DDP direktyvos taikymą. Todėl neįmanoma gauti kiekybinių bet kurio konkretaus poveikio duomenų. Taigi tikėtina nedidelė nauda buvo išnagrinėta proporcingai atliekant kokybinį vertinimą, po kurio pasirinkta tinkamiausia politikos galimybė. Pavyzdžiui, galima įvertinti, ar pasiūlyti pakeitimai yra naudingi saugai ir ar pasirinkus tam tikrą variantą būtų pateiktas patikimas nustatyto uždavinio sprendimas. Kiek įmanoma, buvo įvertinta ar įgyvendinant pasiūlytus pakeitimus gamintojų ir valdžios institucijų sąnaudos padidėtų. Vis dėlto, reikėtų pažymėti, kad nebuvo įmanoma įvairaus poveikio įvertinti pinigais, nes pasiūlytais pakeitimais teisinė sistema praktiškai nekeičiama. Socialinis poveikis pasireiškia padidėjusia nauda dujinių prietaisų montuotojų ir naudotojų sveikatai ir saugai. Vis dėlto, pagerinus teisinį aiškumą ir prieigą prie duomenų, kurie yra svarbūs siekiant kurti saugius ir efektyvaus energijos vartojimo produktus, tai gali turėti nedidelį teigiamą poveikį užimtumui ir strategijos „Europa 2020“ tikslų, kaip antai 20 proc. padidėjęs energijos vartojimo efektyvumas, įgyvendinimui. Pagrindinių tipų poveikio rezultatų ir jų masto santrauka pateikta 3 lentelėje. 3 lentelė. Svarbiausias DDP direktyvos peržiūros įvairių tipų poveikis Siauresnių politikos galimybių, kurioms teikiama pirmenybė, poveikis || 2 uždavinys || 3 uždavinys || 4 uždavinys || 5 uždavinys || 6 uždavinys Socialinis poveikis || Poveikio nėra, išskyrus tai, kad užtikrinama produktų, kurių įprastinė vandens temperatūra viršija 105o C, sauga || Šiek tiek sumažėja reikalavimų neatitinkančių produktų || Geresnė naudotojų ir montuotojų sauga || Prisidedama prie strategijos „Europa 2020“ tikslų įgyvendinimo; sumažėja reikalavimų neatitinkančių produktų || Geresnė naudotojų sauga, sumažėja reikalavimų neatitinkančių produktų Ekonominis poveikis || Poveikis sąnaudoms ir konkurencingumui || Nėra || Dėl tikslesnės taikymo srities palengvėja aiškinimas || Padidėjus techniniam ir teisiniam aiškumui sutaupoma lėšų || Padidėjus techniniam ir teisiniam aiškumui sutaupoma lėšų || Aiškesnė teisinė padėtis, lengvesnė rinkos priežiūra Poveikis pajėgumui diegti inovacijas || Nėra || Nėra || Didesnis aiškumas, siekiant investuoti į produkto plėtrą, lengvesnis patekimas į rinką || Geresnės sąlygos produkto plėtrai || Nėra Poveikis tarptautiniam konkurencingumui || Nėra || Nėra || Nėra || Dėl modernesnio projektavimo pagerėja tarptautinis konkurencingumas || Nėra Poveikis MVĮ || Nėra || Nėra || Nėra || Nėra || Nėra 6. Politikos galimybių palyginimas Remiantis išsamaus galimybių vertinimo išvadomis politikos galimybės buvo palygintos, siekiant nustatyti, kurios iš jų duotų grynosios naudos. Palyginimo rezultatai pateikti vienoje palyginamojoje lentelėje, kad įvairus poveikis būtų geriau matomas ir kad būtų lengviau pasirinkti tinkamiausias galimybes (4 lentelė). Vertinant politikos galimybes atsižvelgta į jų veiksmingumą, našumą ir suderinamumą. 4 lentelė. Politikos galimybių palyginimas || Veiksmingumas || Našumas Sąnaudų ir naudos santykis || Suderinamumas (ar šia politikos galimybe prisidedama prie geresnio reglamentavimo ir Bendrosios rinkos akto tikslų) Taikymo sritis – produkto aprėptis a) Veiksmų nesiimama || 0 || 0 || 0 || 0 b) Neprivalomos teisinės priemonės || 0 Konkretus tikslas neįgyvendinamas, nes 105o C temperatūros riba išlieka, todėl gali būti vengiama taikyti DDP direktyvą || - Sąnaudos dėl išlikusio poreikio aiškinti nuostatas || 0 Nenustatyta || 0 Pakeitimų nėra, prie suderinamumo tikslo neprisidedama c) Teisėkūros priemonė || ++ Konkretūs tikslai įgyvendinami visapusiškai; geresnė sveikatos apsauga ir sauga; aiški teisinė padėtis || 0 Poveikio nėra, tačiau teoriškai sudaromos vienodos sąlygos gamintojams || + Dėl teisinio aiškumo sumažėja administracinė našta, taip pat ir sąnaudos || ++ Šia galimybe labiausiai prisidedama prie suderinamumo tikslo; aiški teisinė padėtis Sektoriuje vartojami terminai ir apibrėžtys a) 0 || 0 || 0 || 0 b) + Konkretūs tikslai įgyvendinami iš dalies, tačiau teisinis aiškumas nepasiektas; novatoriškų produktų atveju kils nauji nuostatų aiškinimo poreikiai || - Sąnaudos dėl išlikusio poreikio aiškinti nuostatas, atsižvelgiant į kiekvieną atvejį atskirai || + Šiek tiek sumažėja reikalavimų neatitinkančių produktų || + Nedaug prisidedama prie suderinamumo tikslo c) ++ Konkretūs tikslai įgyvendinami visapusiškai, nes patikslinama taikymo sritis ir esminiai reikalavimai; aiški teisinė padėtis || 0 Konkrečių sąnaudų nėra; patikslinus nuostatas teisės aktas įgyvendinamas lengviau, dėl to sutaupomos lėšos || ++ Dėl teisinio aiškumo sumažėja administracinė našta; kadangi sumažėja reikalavimų neatitinkančių produktų, pagerėja sauga || ++ Šia galimybe labiausiai prisidedama prie suderinamumo tikslo; užtikrinama aiški teisinė padėtis Pranešimai apie dujų rūšis ir atitinkamą tiekimo slėgį a) 0 || 0 || 0 || 0 b) - Konkretūs tikslai neįgyvendinami, nes nustačius neprivalomas priemones (gaires) bus galima remtis svarbiais su sauga susijusiais duomenimis neatliekant kryžminės jų patikros, o tai reiškia, kad nesaugiai suprojektuoti produktai gali būti pateikti rinkai, o duomenų kokybė neužtikrinama || - Su poreikiu dažnai atnaujinti gaires susijusios sąnaudos; sąnaudos dėl sunkumų gauti tinkamus duomenis || - Neužtikrinama, kad sumažės reikalavimų neatitinkančių produktų, suinteresuotosios šalys gali klaidingai pasikliauti pateiktais duomenimis || - Prie suderinamumo tikslo neprisidedama c) ++ Konkretūs tikslai įgyvendinami visapusiškai; pateikiama tinkama sveikatai ir saugai svarbi bei su veikimu susijusi informacija; aiški teisinė padėtis || ++ Sutaupoma sąnaudų, nes pateikiami patikimi duomenys; sumažinama administracinė našta; dėl produktų suderinamumo patikrinimo lengviau patekti į rinką || ++ Sumažėja reikalavimų neatitinkančių produktų; dėl techninio ir teisinio aiškumo sumažėja sąnaudų; sudaromos geresnės sąlygos produkto plėtrai || ++ Šia galimybe labiausiai prisidedama prie suderinamumo tikslo; užtikrinama aiški teisinė padėtis Racionalus energijos naudojimas a) 0 || 0 || 0 || 0 b) + Konkretūs tikslai įgyvendinami iš dalies; konkretesni tos srities teisės aktai tampa aiškesni, tačiau išlieka sunkumų nustatyti, kurios reglamentus taikyti || - Su gairių rengimu susijusios sąnaudos; gamintojų patiriamos sąnaudos dėl administracinės naštos, siekiant nustatyti taikytinus teisės aktus || + Parengus gaires bus šiek tiek lengviau nustatyti teisės aktus; nedidelis reikalavimų neatitinkančių produktų sumažėjimas || 0 Nedaug prisidedama prie suderinamumo tikslo; neaiški teisinė padėtis išlieka c) ++ Konkretūs tikslai įgyvendinami visapusiškai, nes užtikrinama ES teisės aktų darna ir teisinis aiškumas || + Mažesnė administracinė našta, lengvesnis teisės aktų nustatymas, išvengiama reikalavimų dubliavimosi, todėl sutaupoma lėšų || ++ Mažiau reikalavimų neatitinkančių produktų; dėl aiškesnės teisinės padėties sudaromos geresnės sąlygos naujų produktų kūrimui || ++ Šia galimybe labiausiai prisidedama prie suderinamumo tikslo, taip pat prie strategijos „Europa 2020“ tikslo pagerinti energijos vartojimo efektyvumą; padidinama ES teisės aktų darna Reikalavimai a) 0 || 0 || 0 || 0 b) 0 Daromas tik nedidelis poveikis, nes dabartinių reikalavimų trūkumų nenustatyta || - Nedidelės su gairių rengimu susijusios sąnaudos || + Nedidelis reikalavimų neatitinkančių produktų sumažėjimas || + Nedaug prisidedama prie suderinamumo tikslo c) ++ Konkretūs tikslai įgyvendinami visapusiškai, teisinių reikalavimų aiškumas užtikrinamas || + Konkrečių sąnaudų nėra, išskyrus dėl rinkos priežiūros sutaupytas sąnaudas || + Dėl aiškesnių reikalavimų sumažėjusi administracinė našta; lengvesnė rinkos priežiūra || + Nedaug prisidedama prie suderinamumo tikslo 7. Stebėsena ir vertinimas Teisės aktų veiksmingumo stebėsena ir vertinimas bus pagrįsti grįžtamąja informacija, gauta vykdant įvairią bendradarbiavimo veiklą, kaip antai Dujinių prietaisų darbo grupės ir DDP direktyvos administracinio bendradarbiavimo grupės veiklą. Visų pirma DDP direktyvos administracinio bendradarbiavimo grupė nagrinės nacionalines rinkos priežiūros programas ir jų įgyvendinimo rezultatus, nustatytų reikalavimų neatitinkančių produktų skaičių, neatitikčių tipus ir t.t. Valstybės narės bus raginamos naudoti RAPEX sistemą, ICSMS duomenų bazę, taip pat taikyti pranešimų, pateiktų pagal apsaugos sąlygą, procedūrą. Papildoma grįžtamoji informacija bus gauta per pagal NTAS reglamentą Nr. 765/2008 nustatytus bendradarbiavimo mechanizmus. Siekiant stebėti reikalavimų neatitinkančių produktų mažinimą, bus naudojami skirtingi valdžios institucijų pateikta informacija pagrįsti rodikliai. Atsižvelgdama į pažangaus reglamentavimo politikos tikslus Komisija įvertins Dujinių prietaisų reglamento veiksmingumą per 5–10 metų laikotarpį nuo Reglamento taikymo pradžios.